Tampereen poliisitalo

Tampereen poliisitalo (eli Tampereen pääpoliisiasema) on Tampereen keskustassa sijaitseva Sisä-Suomen poliisilaitoksen hallinnollinen keskus. Siellä työskentelee noin 400 poliisia ja lisäksi noin 50 muuta henkilöä. Poliisitalo koostuu kahdesta rakennuksesta, jotka sijoittuvat Tampereen linja-autoaseman läheisyyteen Hatanpään valtatien ja Sorinkadun varsille. Tampereen puhekielessä poliisiasema ja sen ympäristö tunnetaan nimellä Sori.      

Poliisitalon vanhin, kolmikerroksinen rakennus on arkkitehti Pekka Ilveskosken suunnittelema, ja se on valmistunut Hatanpään valtatielle vuonna 1963. Sorinkadulle sijoittuva viisikerroksinen osa on vuodelta 1993, ja sen on suunnitellut arkkitehti Osmo Lappo. Poliisitalon vanha ja uusi puoli on liitetty toisiinsa yhdyskäytävillä, jotka kulkevat Sorinkadun alta ja sen päältä.

Vuosina 1919–1963, ennen nykyisten tilojen valmistumista, Tampereen poliisilaitos toimi Kaupunginhotellin rakennuksessa Kauppakadulla.

Lähteet

Aiheesta muualla
 Tampereen pääpoliisiaseman yhteystiedot: lupapalvelut, löytötavarat ja poliisipäivystys

Poliisitalo
Suomen poliisitoimi
Ratina
Poliisitalot